Document ID: /roh_data/filtered/fineweb-2-filterrobots_roh.jsonl.gz/49779

Suenter che plirs lufs èn s'avischinads ils ultims dis sin il territori da la vischnanca da Sursaissa ha il chantun Grischun decidì emprimas mesiras. Sco quai che l'uffizi da chatscha ha infurmà il venderdi, veglian els tranter auter intensivar il spaventar ils lufs.
Perquai mettia il chantun a disposiziun persunal.
Vischnanca infurmescha populaziun
Sco la suprastanza communala da Sursaissa-Mundaun ha communitgà duain ils abitants vegnir infurmads a moda activa davart il luf, quai proximamain sin la pagina d'internet da la vischnanca.
La gievgia endamaun era in luf stà sin la pista da la scola da skis da Sursaissa. Quasi il medem temp aveva in abitant da Flond entupà gist trais tar ina spassegiada.
RTR novitads 12:00